《李季实以龙鹤山菜饼见惠长句将之吕兄亦有和》
宋代·程公许

山林远志久封殖，误随小草辄轻出。
得似乾淳太史公，万古不磨董狐笔。
太史龙鹤山中人，玩心竹素如醉醒。
炼师喜为作妙供，灵昔相间丛卉生。
七年飘摇湖海客，生怕鱼鲤腐关膈。
圆规得自太史孙，清苦本来同气质。
十洲地产富琼芝，龙鹤何曾欠蕨薇。
与君约归如有期，跃鲤何用工姜芥胹。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。